# Belgisk fårehund

### Fra Wikipedia, den frie encyklopedi

«inngår i serien om tamhunden»
Belgisk fårehund
Alternative navn
Rasen eksisterer som fire varieteter: Groenendael, laekenois, malinois og tervueren
Hundetype
Gjeterhunder
Opprinnelsesland/område
Belgia
Anerkjennelser

FCI: | Gruppe 1, seksjon 1
AKC: | Herding
CKC: | Herding Dogs
KC: | Pastoral
UKC: | Herding Dog Breeds

Bruksegenskaper
Bruks- og familiehund
Forventet livsløp
10-12 år
Størrelse
Stor (28-35 kg)
Rasen passer for
Se hver varietet!
Andre hunderaser
Alfabetisk raseliste
Gruppevis raseliste

Belgisk fårehund en en fellesbetegnelse for fire varieteter som har et felles opphav. Det eksisterer således ikke en enkelt hunderase med denne betegnelsen.

Man vet ikke sikkert hva som har dannet grunnlaget til de belgiske fårehundene. Noen mener de nedstammer fra krysninger mellom gamle mellomeuropeiske fårhunder, andre at de er et resultat av lokale mastiffer og skotsk hjortehund. Sistnevnte ble importert fra England til bl.a. Belgia på 1200-tallet.

På siste halvdel av 1800-tallet oppstod det i mange land en interesse for å skape nasjonale hunderaser. I Belgia fantes det på den tiden store saueflokker på landsbygdene. De ble gjetet av fårehunder, fulle av arbeidslyst og utholdenhet. Disse hundene hadde en nærmest identisk anatomi og størrelse, men store forskjeller med hensyn til eksteriøret.

I 1891 inviterte derfor professor A. Reul, ansatt ved veterinærinstituttet i Cureghem i Belgia, gjetere og eiere av slike hunder til et felles møte, for å danne seg et inntrykk av hundene med tanke på å etablere en felles nasjonal belgisk fårehundrase. I begynnelsen var det endel uenighet om de ulike variantene, men man endte til slutt opp med å dele inn hundene i 3 definerte varianter etter pelstype, korthåret, langhåret og strihåret. Fargene fikk først betydning noen år senere. Samtidig ble De Club du Chien de Berger Belge opprettet.

I 1898/1899 ble det bestemt at rasen skulle ha definerte fargevarianter. Den langhårede helsorte varianten fikk navnet Groenendael, etter slottet med samme navn. Eieren, en oppdretter ved navn Nicolas Rose var restauratør der. Samtidig ga det kongelige slottet i Laeken navn til den ruhårede askegrå/askeblonde varianten, som ble hetende Laekenois. Den er utvilsomt den mest sjeldne av de. Den korthårede varianten, som kunne være både sort og rødgul tidligere, skulle nå bare være rødgul og ha sort maske. Den fikk navnet Malinois, etter distriket Malines. Først noen år senere, i 1907 ble så den 4. varianten godkjent, først av Berger Belge Club. Det var en langhåret rødbrun variant med sorte inntegninger og sort maske. Den fikk navnet Tervueren, etter stedet med samme navn. Der hadde nemlig en brygger i lang tid drevet med oppdrett av slike hunder.

## [rediger] Varietetene

Groenendael | Laekenois | Malinois | Tervueren

## [rediger] Lenker

- Norsk Belgisk Fårehund Klubb

Hentet fra «http://no.wikipedia.org../../../b/e/l/Belgisk_f%C3%A5rehund.html»

Kategorier: Hunderaser | Belgia

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Français
- עברית
- Nederlands
- Português
- Русский
- Српски / Srpski
- Svenska